عمران نذر حسین

شیخ عمران نذر حسین، اسلامی آخرت شناسی، عالمی سیاست، معیشت اور جدید سیاسی / سماجی و اقتصادی مسائل میں مہارت رکھنے والے ایک اسلامی سکالر، مصنف اور فلسفی ہیں۔ وہ "قرآن میں یروشلم" نامی کتاب کے مصنف ہیں۔
عمران نذار حسین کے آباء و اجداد نے بھارت سے گرمٹیا مزدوروں کے طور پر ہجرت کی تھی۔ وہ 1942ء کو ٹرینیڈاڈ کیریبین جزائر میں پیدا ہوئے۔ وہ جامعہ علیمیہ اسلامیہ کراچی کے گریجویٹ ہیں اور انہوں نے کراچی یونیورسٹی، ویسٹ انڈیز کی یونیورسٹی، الازہر یونیورسٹی اور سوئٹزرلینڈ میں بین الاقوامی تعلقات کے گریجویٹ انسٹی ٹیوٹ سمیت اعلی تعلیم کے کئی اداروں سے تعلیم حاصل کی۔ وہ اکثر اپنی کتابوں میں اپنے استاد ڈاکٹر فضل الرحمن انصاری کا ذکر کرتے ہیں جو جامعہ علیمیہ اسلامیہ کراچی کے بانی تھے۔

خدمات 

انہوں نے ٹرینیڈاڈ و ٹوباگو کی حکومت کی وزارت خارجہ میں فارن سروس آفیسر کے طور پر کئی سال کے لیے کام کیا ہے لیکن انہوں نے اسلامی مشن کے لیے اپنی زندگی وقف کرنے کے لیے 1985ء میں ملازمت چھوڑ دی۔ انہوں نے گریٹر نیویارک کی مسلم تنظیموں کی مشترکہ کمیٹی کے اسلامک اسٹڈیز کے ڈائریکٹر کے طور پر خدمات انجام دیں، وہ تب دس سال کے لیے نیو یارک میں رہے۔ انہوں نے کئی امریکی اور کینیڈین یونیورسٹیوں، کالجوں، گرجا گھروں، کنیساؤں، جیلوں، کمیونٹی ہال میں اسلامی موضوعات پر لیکچر دیے۔ عمران حسین نے امریکا میں اسلام کی نمائندگی کرتے ہوئے بہت سے بین المذاہب مکالموں میں مسیحی اور یہودی علما کے ساتھ شرکت کی۔ وہ لانگ آئلینڈ، نیو یارک میں مسجددار القرآن میں کچھ وقت کے لیے پیش امام رہے۔ وہاں جمعہ نماز بھی پڑھاتے رہے اور مسلسل دس سال تک مین ہیٹن میں اقوام متحدہ کے ہیڈ کوارٹر میں ماہانہ خطاب دیتے رہے۔ انہوں نے 29 سال کی عمر میں 1971ء میں جامعہ علیمیہ اسلامیہ کراچی سے گریجویشن کے بعد اسلام کی تبلیغ کے لیے دنیا بھر میں مسلسل اور بڑے پیمانے پر سفر کیا اور انہوں نے اسلام کے بارے میں ایک درجن سے زائد کتب لکھی ہیں۔ وہ اسلامک اسٹڈیز کے علیمیہ انسٹی ٹیوٹ کے سابق پرنسپل، ورلڈ مسلم کانگریس کراچی پاکستان کی تحقیق کے ڈائریکٹر، میں اسلامی تعلیم کے انسٹی ٹیوٹ میامی، فلوریڈا میں تحقیق کے ڈائریکٹر، شمالی امریکا کی تنظیم اسلامی کی دعوت کے ڈائریکٹر بھی رہے ہیں

تصانیف 
 قرآن میں یروشلم
 جدید دور میں یاجوج ماجوج پر اسلامی نکتہ نظر
 اسلام اور کرنسی کا مستقبل - سونے کے دینار اور چاندی درہم 
 جارج برنارڈ شا اور اسلامی عالم(جارج برنارڈ شا اور اسلامی عالم)
 جدید دنیا میں اسلام اور بدھ مت
 خلافت، حجاز اور سعودی وہابی قومی ریاست 
 سورۃ الکھف اور جدید دور
 سورہ کہف - عربی متن - ترجمہ اور جدید تفسیر 
 قرآن اور سنت میں سود کی حرمت
عمران حسین کی مصنفہ کتب کی تفصیل جاننے کے لیے اس لنک کو دیکھیں here

حوالہ جات

بیرونی حوالہ جات 
 http://www.imranhosein.org/books/urdu.html
 http://www.imranhosein.org/about-imran-n-hosein.html

1942ء کی پیدائشیں
بقید حیات شخصیات
بیسویں صدی کے مسلمان محققین اسلام
پاکستان میں ٹرینیڈاڈ اور ٹوباگو کے تارکین وطن
جنوبی امریکہ میں اسلام
ضد صیہونیت
علماء علوم اسلامیہ
کیریبین میں اسلام
ٹرینیڈاڈ اور ٹوباگو کے مسلم
ہندوای شخصیات
فضلا جامعہ کراچی
اسلامی مذہبی رہنما
ٹرینیڈاڈ اور ٹوباگو کے مصنفین
ٹرینیڈاڈ اور ٹوباگو کی شخصیات
مسلمان مبلغین
فاضل جامعہ الازہر
چھوٹے پیغام خانوں کا استعمال کرنے والے مضامین
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
Short description is different from Wikidata
یونیورسٹی آف ویسٹ انڈیز کے فضلا